钦定古今图书集成/明伦汇编/氏族典/第167卷 > 《廖用贤尚友录》 > 官廉
## 钦定古今图书集成/明伦汇编/氏族典/第167卷 > 《廖用贤尚友录》 > 官廉

按《平度州志》：“廉，字汝清，爵子。由进士历官户部郎中。
赋性刚介，尝赈饥给饷，所至有功。景州等处民田万
顷，界接东宫，庄田为内侍冒占，遣廉往勘。内侍语廉
曰：‘田如归我，讲官可得也’。廉曰：‘以万人命易一官，吾
弗为也’。所占之田，尽归于民。”